Кказит / Передовая\nАвтор: ilchi · 29.04.2022\nАпрельданул 27-нний Дагъусттаннал БакIчи Сергей Меликовлул дунни Дагъусттан Республикалий аьдлу-низам дуруччаврил Координациялул совещаниялул батIаву.\nХхал бигьлагьисса масъаларттавух бия балугъравун къабивми криминал иширттаща буруччаврил ва ми бавкку ххуллурдайн буккаврил хьхьичIалу кьукьинсса чараннал хIакъиравуссагу.\nМу даву дуллай бур «Аьрасатнал Федерациялий 2025-ку шинайннин экстремизмалийн къарши буккаврил стратегия» бартдигьаврил лагрулувусса дуккаврил ва жагьилтурал политикалул аралуву. Му мурадрай республикалий, кьамулгу дурну, бартдигьлай бур паччахIлугърал цаппара программартту. Республикалул БакIчинал тIимунийну, гьаман ми арардаву дуллан аьркинни балугъравун къабивми криминал иширттаща буруччаврил давуртту.\nРегиондалул каялувчинал бувсунни балугъравун къабивми къатIайласса иширттайн кIункIу баврил сававрттуну хъанай душиву жагьилтал давурттахун къабагьаву, тIайлабацIу бакъасса кулпатирттаву яхъанахъаву, профилактикалул идарарттал чулуха ялув бацIаву дакъашиву ва цаймигу.\nРегиондалул каялувчинал тIимунийну, хIакьину тамансса луртанну хIарачат буллай дур жагьилтурайн асар биян буван. Мунийн къарши буккаву хъанахъи­ссар ихтиярду дуруччай органнал ва республикалул исполнител властьрал органнал масъала.\nДагъусттан Республикалул виваллил иширттал министр Аьбдурашид МахIаммадовлул бусаврийну, цIанасса ппурттуву ляличIисса къулагъас дуллай бур балугъравун къабивми экстремистшиврул ва террористшиврул иширттаща буруччаврил масъаларттах. Министр­нал бувсунни жагьилтуращал дуллалисса профилактикалул давурттаятугу.\nХхал бигьлагьисса масъалалул хIакъираву ихтилатру бунни цайминналгу.\nДагъусттаннал БакIчинал бувсунни профилактикалул давурттая мюнпат къахьунтIишиву, агарда ми масъаларттаха нину-ппугу, школагу чялишну зий бакъахьурча. Сергей Меликовлул тапшур бунни социал сетирдал негативсса асардайн къарши буккансса чаранну лякъин.\nБатIаврий ххал бивгьунни цаймигу масъалартту.\nБарча Дагъусттаннал культуралул ва мазурдил кьини!\nДурмуницIунсса ва данмуницIунсса щугълурду\nСледующая публикация Оператив штабрал батIаврий\nПредыдущая публикация Ххишала дакъа ххаллилсса даву